Дысплей

Дыспле́й ( «паказваць» ад  «рассейваць, раскідваць») — электронная прылада, прызначаная для візуальнага адлюстравання інфармацыі. Дысплеем у большасці выпадкаў можна назваць частку закончанай прылады, якая выкарыстоўваецца для адлюстравання лічбавай, лічба-літарнай або графічнай інфармацыі электронным спосабам.

Варта адрозніваць паняцці «дысплей», як частка прылады, і манітор, які можа мець дысплеі розных тыпаў — ЭЛТ, ВК, плазменны і гэтак далей. Напрыклад, мабільны тэлефон у сваім складзе мае дысплей для адлюстравання інфармацыі, але ён жа можа мець і выносны манітор, які падключаецца да тэлефона.

 Дысплеі і індыкатары 
Некаторыя дысплеі служаць індыкатарамі. Аднак варта адрозніваць паняцці «дысплей» і «індыкатар». Індыкатар — гэта прыбор (прылада, элемент), які адлюстроўвае нейкі працэс, стан назіранага аб’ектаОжегов С. И., Шведова Н. Ю. Толковый словарь русского языка. М.: Азбуковник, 1999. Паводле ДАСТу індыкатары могуць быць, напрыклад, растравымі, сегментнымі, стрэлачнымі, акустычнымі, тактыльнымі і гэтак далейГОСТ Р 51341-99 Безопасность машин. Эргономические требования по конструированию средств отображения информации и органов управления. Часть 2. Средства отображения информации. Напрыклад, дысплей тэлевізара не служыць індыкатарам, а гукавы індыкатар не з’яўляецца дысплеем.

Раней на тэхнічным жаргоне дысплеямі называлі толькі растравыя прылады (якія адлюстроўваюць адвольную інфармацыю з набору пікселаў сваёй матрыцы), а індыкатарамі — толькі сегментныя прылады (напрыклад, сямісегментны індыкатар), але цяпер сучасныя шматфункцыянальныя індыкатары таксама называюць дысплеямі.

 Сенсарныя дысплеі 
У цяперашні час атрымалі распаўсюд сенсарныя дысплеі, яны бываюць некалькіх відаў:
 Рэзістыўныя.
 Праекцыйна-ёмістныя.
 Павярхоўна-ёмістныя.
 Дысплеі на павярхоўна-акустычных хвалях.
 Сенсарна-сканавальныя.

 Выкарыстанне 
 у тэлевізарах
 у дысплеях камп’ютараў, ноўтбукаў
 у тэлефонах
 у калькулятарах
 у інфакіёсках
 у навігатарах
 у банкаматах і плацежных тэрміналах
 у вулічнай рэкламе і шоу

 Гл. таксама 
 Экран
 Табло
 Электронна-папяровы дысплей

Катэгорыя:Інтэрфейс карыстальніка
Катэгорыя:Прылады адлюстравання інфармацыі